**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA PODRAVSKA MOSLAVINA**

**OPĆINSKO VIJEĆE**

KLASA: 320-21/22-01/23

URBROJ: 2158-31-01-24-4

Podravska Moslavina, 20. ožujka 2024. god

Na temelju članka 27. Statuta Općine Podravska Moslavina („Službeni glasnik Općine Podravska Moslavina“ broj 3/21. i 18/21.), i članka 49. stavka 5. Zakona o poljoprivrednom zemljištu („Narodne novine“ broj 20/18., 115/18., 98/19. i 57/22.) Općinsko vijeće Općine Podravska Moslavina na svojoj 21. sjednici održanoj dana 20. ožujka 2024. godine donosi

**Z A K LJ U Č A K**

**o prihvaćanju Izvješća o izvršenju Programa utroška sredstava od prihoda od prodaje i zakupa poljoprivrednog zemljišta u vlasništvu Republike Hrvatske na području Općine Podravska Moslavina za 2023. godinu**

**Članak 1.**

Općinsko vijeće Općine Podravska Moslavina prihvaća Izvješće o izvršenju Programa utroška sredstava od prihoda od prodaje i zakupa poljoprivrednog zemljišta u vlasništvu Republike Hrvatske na području Općine Podravska Moslavina za 2023. godinu

**Članak 2.**

Izvješće iz stavka 1. sastavni je dio ovog Zaključka.

**Članak 3.**

Ovaj Zaključak objaviti će se u Službenom glasniku Općine Podravska Moslavina.

PREDSJEDNIK OPĆINSKOG VIJEĆA

Slavko Kupanovac

 **REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA PODRAVSKA MOSLAVINA**

**OPĆINSKI NAČELNIK**

KLASA: 320-01/22-01/23

URBROJ: 2158-31-03-24-3

Podravska Moslavina, 20. ožujka 2024. god.

Temeljem članka 49. stavka 5. Zakona o poljoprivrednom zemljištu („Narodne novine“ broj 20/18., 115/18., 98/19. i 57/22.) i članka 43. Statuta Općine Podravska Moslavina („Službeni glasnik Općine Podravska Moslavina“ broj 3/21. i 18/21.), općinski načelnik Općine Podravska Moslavina podnosi

**IZVJEŠĆE**

**O IZVRŠENJU PROGRAMA UTROŠKA SREDSTAVA OD PRIHODA OD PRODAJE I ZAKUPA POLJOPRIVREDNOG ZEMLJIŠTA U VLASNIŠTVU**

**REPUBLIKE HRVATSKE ZA 2023. GODINU**

**Članak 1.**

Općina Podravska Moslavina Proračunom Općine je tijekom 2023. godine uprihodovala sredstava od prodaje i zakupa poljoprivrednog zemljišta u vlasništvu RH u iznosu od 56.071,80 €:

PLANIRANO OSTVARENO

Prihodi od zakupa 19.000,00 € 17.224,92 €

Prihodi od prodaje 58.500,00 € 38.846,88 €

**UKUPNO: 77.500,00 € 56.071,80 €**

**Članak 2.**

Sredstva iz pozicije prodaje i zakupa poljoprivrednog zemljišta mogu se isključivo koristiti za programe katastarsko-geodetske izmjere zemljišta, za podmirenje troškova postupaka koji se vode u svrhu sređivanja imovinskopravnih odnosa i zemljišnih knjiga, za subvencioniranje dijela troškova za sređivanje zemljišnoknjižnog stanja poljoprivrednog zemljišta u privatnom vlasništvu, za podmirenje dijela stvarnih troškova u vezi s provedbom ovoga Zakona, za program razminiranja zemljišta, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, za troškove održavanja sustava za navodnjavanje, za program očuvanja ugroženih područja i očuvanja biološke raznolikosti i za program sufinanciranja aktivnosti izrade programa, projekata i ostalih dokumenata neophodnih za provedbu mjera potpore iz Programa ruralnog razvoja, a čija se izrada ne sufinancira kroz mjere potpore iz toga Programa i druge poticajne mjere za unaprjeđenje poljoprivrede i akvakulture.

**Članak 3.**

Ukupnu sumu predviđenih sredstava treba raspodijeliti u sljedeće kategorije:

* za programe katastarsko-geodetske izmjere zemljišta, 2.062,50 €,
* za nasipavanje, ravnanje i održavanje poljskih putova i nerazvrstanih cesta, 13.006,23 €,
* za ostale potrebe u poljoprivredi za održavanje kanalske mreže, 3.152,34 €,
* i za sufinanciranje aktivnosti izrade programa, projekata i ostalih dokumenata neophodnih za provedbu mjera potpore iz Programa ruralnog razvoja 2014. – 2020., 1.562,50 €.

**Članak 4.**

Neutrošena sredstva iz 2022. godine u iznosu od 30.388,51 €, kao i neutrošena sredstva iz 2023. godine u iznosu od 36.288,23 €, što sveukupno iznosi 66.676,74 €, utrošit će se u 2024. godini za namjene utvrđene člankom 49. Zakona o poljoprivrednom zemljištu.

**Članak 5.**

Ovo Izvješće o izvršenju Programa utroška sredstava od prihoda od prodaje i zakupa poljoprivrednog zemljišta u vlasništvu Republike Hrvatske za 2023. godinu dostavit će se Općinskom vijeću na razmatranje i usvajanje.

OPĆINSKI NAČELNIK

Dominik Cerić